มีเพศสัมพันธ์ในวันที่6 ธ.ค. ใส่ถุงตลอดไม่มีการรั่วหรือฉีกขาด แต่ถุงเล็กไปหน่อยด้วยความกลัวจึงได้กินยาคุมฉุกเฉินไปประมาณ2ชั่วโมงหลังมีเพศสัมพันธ์ จากนั้นมีอาการท้องร้องเป็นบางครั้ง รอบประจำเดือนวันที่8แต่เลื่อน(เป็นคนที่ประจำเดือนมาไม่ตรงกับรอบเดิม)แล้วก็ผ่านมาจนถึงวันที่12-16 ประจำเดือนมา แต่หลังจากนั้น มีอาการอารมณ์แปรปรวน โมโหง่าย อยากนอนตลอดเวลา อาการเหล่านี้เป็นอะไรหรอคะ
สวัสดีค่ะ หากมีเพศสัมพันธ์วันที่ 6 ธ.ค. โดยใส่ถุงยางอนามัยป้องกัน โอกาสที่จะตั้งครรภ์ก็ถือว่ามีน้อย และหากได้ทานยาคุมฉุกเฉินไป โอกาสที่จะตั้งครรภ์ก็ถือว่ามีน้อยอย่างยิ่งค่ะส่วนการที่ประจำเดือนที่ควรจะมาในวันที่ 8 ธ.ค. แต่ได้เลื่อนออกไป ก็อาจเกิดจากผลของยาคุมฉุกเฉินได้ อย่างไรก็ตาม หากประจำเดือนได้มาแล้วในวันที่ 12-16 ธ.ค. ก็แสดงว่าไม่ได้มีการตั้งครรภ์เกิดขึ้นค่ะดังนั้น อาการอารมณ์แปรปรวน โมโหง่าย อยากนอน เวียนหัว จึงไม่ใช่อาการของการตั้งครรภ์ แต่อาจเกิดจากการมีความเครียด วิตกกังวล การอดอาหาร การนอนพักผ่อนไม่เพียงพอ และการนอนดึกที่ทำอยู่ เป็นต้น แนะนำควรนอนพักผ่อนให้เพียงพอ ทานอาหารให้ตรงเวลาครบ 3 มื้อ ลดความเครียดและวิตกกังวลต่างๆ ที่มีค่ะ หากอาการไม่หายไป โดยเฉพาะอาการเวียนหัว ก็ควรไปพบแพทย์เพื่อรักษาค่ะ